שיחה:תנאים

message: למחוק ערך זה ולהעביר לכאן את תנאיים שן שש זעם

message: כתוב בראש הערך: "...מורה על חכם הנזכר במשנה או חי אותה למשך תקופה"
אולי צריך להיות כתוב: "...מורה על חכם הנזכר במשנה או חי במשך תקופת המשנה" ?  Noop 9 יולי 2005 15:30 (UTC)
replies: text: כך עשיתי. דוד שי 9 יולי 2005 16:27 (UTC)
thread_title:  הבהרת ניסוח 

message: מדוע ברשימת התנאים בסוף הערך נזכר רבי יוסי פעמיים: פעם כרבי יוסי ופעם כרבי יוסי בן חלפתא? מלמד כץ 17:20, 16 בינואר 2007 (IST)
replies: text: צודק. הרשימה של "חותמי המשנה" שם היתה די מוזרה וכללה יחד שמות של חכמים משלושה-ארבעה דורות. עדכנתי. בברכה, ינבושד 09:52, 17 בינואר 2007 (IST).
thread_title:  רבי יוסי 

message: אלמוני הוסיף לערך את הקטע הבא. מאחר שהסקירה ההסטורית קיימת בערך, הקטע הזה מהווה כפילות. אני מעתיק אותו לכאן למקרה שמישהו ירצה לעיין או למצוא פרטים נוספים.
replies: text: תנאים- חכמי ההלכה בא"י מזמני הלל ואילך ועד לחתימת משנה. כ-150 תנאים נזכרים במשנה בשמם אך לא כולם מכונים תנאים. תקופת התנאים נחלקת ל-5 דורות, ולדור השישי של תנאים-למחצה- בני זמנו של ר' יהודה הנשיא.  בתקופת התנאים אירעו שני מעורות מכריעים בתולדות ישראל: 1) חורבן הבית השני. 2) נפילת ביתר ודיכויו הסופי של מרד בר-כוכבא.

text: משחרב המקדש הקים רבן יוחנן בן זכאי מרכז רוחני וישיבה ביבנה, ובכך עשה את הישיבה למוסד האקדמי העיקרי בעולם היהדות. תקופה קצרה זו של שגשוג ופריחה נקטעה באיבה עם תחילת  מלחמת בר-כוכבא, והגזירות הממושכות והאכזריות נגד לימוד תורה.

text: משחלפו המלחמות, התארגנו תלמידי ר' עקיבא והחלו לבסס מחדש חיי לימוד ישיבה כמסורת רבותיהם. מרכז התורה עבר אז לגליל , ובתקופה זו בולטת פעולתו של ר' מאיר. מסרתו – בעיקר -היא המשוקעת במשנת ר' יהודה הנשיא, תלמידו וחותם המשנה והתקופה התנאית.

text: על רקע ההיסטורי לתקופת התנאים ופעלם - בצורת סנהדרין גדולה- גרמה שיתכנסו אל מקום אחד רבים בעלי רקע שומה ומסורות נבדלות. ולפיכך הייתה פעולתם הראשונה לאסוף יחד את מסורותיהם השונות, ולטוות אותן למסכתות מאורגנות. פעולה זו – היא שעמדה ביסוד יצירתם הספרותית הגדולה של התנאים, שניתן לחלקה לשני סוגים עיקריים: 1) הסוג הקודיפיקטורי (חומר נערך עפ"י קטגוריות מופשטות). 2) הסוג המדרשי (שנערך עפ"י סדר המקרא).

text: במשנה – משתקפת עפ"י רוב מסרתו של ר' עקיבא בהלכה, ואילו במדרשים - משקפים במידה רבה יותר את מסורותיו של ר' ישמעאל.

text: תקופת התנאים הייתה ברובה תקופת-משבר חמורה בתו"י בא"י. העוני גבר , המסים כילו את מה שנותר , והיו שנים שלימוד תורה היו כרוכים בסכנת-נפשות ובמעשים של קדוש-השם. ואעפ"כ הלך והתחזק בהדרגה מעמד התורה ולימודה בא"י כל אותה עת. חלק מן התנאים התפרנסו ממלאכה, ואף כונו על שמה.

text: אחרי מרד בר-כוכבא ביקש רשב"י להחדיר את העיקרון שת"ח חייבים להקדיש עצמם לתורה ללא שיור, ולוותר לחלוטין על עסקי-חולין שלהם. אך כלל החכמים דחה עמדה זו.

text: בעיקרו של דבר היו התנאים ת"ח ומורי הוראה. הם פירשו את ההלכה והורוה לעם בבהמ"ד ובבהכ"נ. מלבד זאת, היה זה חלק מאחריותם לעודד את העם ולחזק את רוחו, ולדאוג לתקנת מעמדו הרוחני והמוסרי הכללי.  ראשי התנאים היו גם נציגי העם כלפי השלטונות הרומיים, ומהם שיצאו בשליחויות קשות לרומא לשטוח את קובלנות העם ולנסות להקל מעולו. התנאים הטביעו חותמם על חיי האומה, והיו שותפים למאבקיה המדיניים והחברתיים.
בברכה, ינבושד 22:06, 12 באפריל 2007 (IDT).
thread_title:  תרומת אלמוני 

message: הסרגל החדש  מחליף את הישן . אין צורך בשני סרגלים. {\mathbb {\color{Blue}_{DMY} } } • דף • סרגל אחד לעם אחד • שיחה • 15:41, 06/03/2008 כ"ט באדר א' ה'תשס"ח
thread_title: החלפת סרגל

message: היום אני עוברת על ערכים רבים הקשורים בתנאים, סנהדרין, אמוראים וכו'. הם לא חיו בחלל האויר. למה אין תאריכים? אני לא מבינה איך אפשר לכתוב ערך על אדם או גוף שהתקיים בעבר מבלי לצייו ברור תאריכי התחלה וסוף? כל הערכים האלה דורשים השלמה Hanay •  שיחה • ראית את פורטל הארכאולוגיה?  14:59, 4 בנובמבר 2009 (IST)
replies: text: אני חושש שהדבר בלתי אפשרי על פי רוב. ניתן בדרך כלל לשייך חכם לדור מסויים על ידי כך שרואים מי רבותיו (שבשמם מסר ידיעות), תלמידיו (שאמרו דברים בשמו) וחבריו (עימם דן כשווה אל שווים), אך תיארוך מדוייק כמעט לא אפשרי. הסיבה היא שרק לעיתים נדירות יש תיעוד במקורות הרבניים הקדומים (להבדיל מספרות רבנית של ימי הביניים המאוחרים והלאה) של תאריכי פטירה, קל וחומר תאריכי לידה. זה פשוט לא מתועד (בעיקר מהטעם שרוב רובה של ספרות חז"ל אינה היסטורית במטרתה ותאריכים, אם ניתנו, הם בדרך אגב. חריגים הם סדר עולם ואגרת רב שרירא גאון ועוד מעטים). פה ושם יש לנו ידיעות (כגון רבן גמליאל השישי וזקנו רבי יהודה הנשיא או רבי עקיבא), ותאריכים אלו ידועים בעיקר כיוון שיש בין חכמים אלו לשליטים לא יהודים (בעיקר הרומאים) או אירועים היסטוריים (חורבן בית שני, מרד בר כוכבא וכו') שלגביהם יש לנו תאריכים ידועים, אך זה טיפה בים. ממילא, נאלצים להסתפק על פי רוב בבירור הדור בו חיו. ‏DGtal‏ 15:20, 4 בנובמבר 2009 (IST)
replies: text: :גם אם המידע הוא לא חד משמעי, בודאי יש יותר מאשר כתוב בערכים השונים. לא נעשה כל מאמץ לתארך. אני ממליצה להשתמש ב: אטלס כרטא לתולדות ארץ ישראל, יש שם יותר תאריכים מאשר כתובים בערכים כאן. באטלס בפרק תקופת בית שני משנה והתלמוד שנכתב ע"י מיכאל אבי-יונה ושמואל ספראי נכתב שרבי יהודה הנשיא חי בין 135 - 220, בשונה ממה שכתוב בערך שלו. וגם במקרה שהשנה המדויקת לא ידועה בודאי ידועה המאה בה הם נולדו ומתו ואולי גם אם המחצית הראשונה או השניה. צריך להכניס מה שיודעים לא רק ממקורות רבניים. האנציקלופדיה מיועדת לכולם. לא משאירים דמויות כה חשובות בהסטוריה היהודית ללא תאריכים Hanay •  שיחה • ראית את פורטל הארכאולוגיה?  17:32, 4 בנובמבר 2009 (IST)
replies: text: ::לגבי חלק מהדמויות יש תיארוך מדויק (באיגרת רב שרירא גאון, בעיקר), אבל לרובם אין. לכן מקובל לציין את התנאים ואמוראים לפי דורות שבהם הם פעלו. ממילא אפשר להמיר זאת גם לתאריך מקורב. בברכה, ינבושד • כ"ג בחשוון ה'תש"ע.
thread_title:  למה אין תאריכים בערכים העוסקים בתנאים, אמוראים, סנהדרין וכו' 

message: בס"ד! טעות בערך! המשמעות המדויקת של המילה "תנא"=שונה (שם עצם ולא בזמן הווה). 
replies: text: למילה תנא כמה משמעויות. ביניהן הפועל "תנא" - שנה, למד: "תנא מיניה ארבעין זימנין". בברכה, ינבושד • י"ז באדר ה'תש"ע.
הפועל "תנה" הוא פשוט הגרסה הארמית של הפועל העברי "שנה" במשמעות "חזר". קוראים להם "תנאים" מאותה סיבה שלמה שכתבו קראו "משנה": לפני שנכתב המשנה, הוא היה "תורה שבעל פה", שנלמדה על ידי חזרה שוב ושוב ושינון החומר בעל-פה. חייבים להסביר לפחות שקיים קשר בין "תנאים" (ארמית) ל"משנה" (עברית) - כרגע הערך מציג את המילה "תנאים" ככינוי חסר פשר, היו יכולים לקרוא להם גם "ברווזים" באותה מידה...  Nyh - שיחה 11:33, 15 בינואר 2018 (IST)
thread_title: משמעות המילה תנא

message: צריך לפרט את התנאים בתקופות שונות.
התנאים מהדור הראשון השני השלישי הרביעי והחמישי!
זה חייב להיכתב מכיוון שיש על הדורות והתנאים עבודות שונות של תלמידים ומבוגרים.! אנא קחו את זה לתשומת לבכם. 87.69.81.88 16:00, 4 בספטמבר 2011 (IDT)
thread_title:  מה צריך להוסיף בויקיפדית התנאים 

message: לדעתי צריך להחליף את הכיתוב השתלשלות הדורות או משהו בסגנון. מה שבטוח השתלשלות ההלכה זה לא הגדרה נכונה. מלאכים - שיחה 19:01, 11 ביוני 2018 (IDT)
thread_title:  סרגל השתלשלות ההלכה 

message: :לא יודע אם זה המקום להעיר, אבל אני בכלל בעד לשנות את רב המנונא סבא (תנא) לרב המנונא סבא (זוהר). זאת משום ש"תנא" שמור לתנאים שהוזכרו בספרות התנאית (משנה, תוספתא, מדרשים קדומים וכדו') ואילו קדמות הזוהר שנויה במחלוקת. בברכה, Nahum - שיחה 10:31, 8 באוקטובר 2020 (IDT)
replies: text: : Nahum אני לגמרי מסכים איתך. הויקיפדיה לא כפופה למסורת הדתית, אלא למחקר. --ריהטא - שיחה 10:48, 8 באוקטובר 2020 (IDT)
replies: text: : ובבדיקה נוספת ספר הזוהר לא נמצא ב:קטגוריה:ספרות חז"ל אלא בספרות הראשונים. --ריהטא - שיחה 10:52, 8 באוקטובר 2020 (IDT)
replies: text: ::ה:קטגוריה:ספר הזוהר דווקא כן נמצאת בקטגוריה ספרות חז"ל, ואני כן חושב שראוי לקרוא לאישים המוזכרים בספר הזוהר תנאים, משום שגם אם ספר הזוהר נכתב מאוחר, ודאי שכותב הספר מדבר על התנאים, משום שבספר מוזכרים אישים הידועים כתנאים. השאלה היא רק האם הוא לא בדה אותם מליבו אלא באמת הם היו. דבר נוסף, בראש כל הערכים על תנאים כאלה הנזכרים רק בספר הזוהר, כתוב: "רב המנונא סבא (או כל תנא אחר) היה, על פי ספר הזוהר, תנא בן הדור ההוא וההוא". עמד - שיחה 11:06, 8 באוקטובר 2020 (IDT)
replies: text: :::אציין שבדיון הזה תלויים גם הערכים רבי חזקיה (תנא) וערכים אחרים שעוד לא נכתבו - רבי אבא (תנא), רבי יצחק (זוהר) (יש כבר רבי יצחק (תנא), אבל כנראה שאין זה אותו אדם), רב ייסא סבא (תנא), ועוד. עמד - שיחה 11:39, 8 באוקטובר 2020 (IDT)

text: מסכים עם נחום וריהטא. ספר הזוהר אינו מקור היסטורי, בפרט לגבי אישים שחיו כאלף שנים לפני כתיבתו ואינם מוכרים משום מקור אחר. בברכה, גנדלף - 15:31, 08/10/20
replies: text: :עם כל הכבוד, לא אתה תכריע במחלוקת בין המחקר למסורת, ולא תקבע האם ספר הזוהר הוא מקור היסטורי או לא. גם אם הספר נכתב מאוחר יותר, יתכן שהכתוב בו נמסר בכתב או בעל פה מדור התנאים עד הדור בו הוא נכתב. עמד - שיחה 15:49, 8 באוקטובר 2020 (IDT)
replies: text: :: ואני חושב שלא ניתן לקרוא לחכמים שנזכרים רק בספר הזוהר - תנאים. --ריהטא - שיחה 16:52, 8 באוקטובר 2020 (IDT)
replies: text: :::, הסבר את דבריך. ברור שיש מחלוקת האם החכמים הנזכרים בספר הזוהר הם דמויות היסטוריות או בדויות מלב המחבר. אבל ודאי שאם הם המחבר לא בדה אותם מליבו - הם היו תנאים, כמו רבי שמעון בר יוחאי ורבי אלעזר ברבי שמעון היו תנאים. במילים אחרות - מדובר על תנאים שאמיתותם ההיסטורית תלויה בספק, אבל אמוראים, ראשונים או אחרונים - הם לא... ודרך אגב, זה נכון שדיון שקשורים אליו כמה דפים צריך להעביר למזנון? עמד - שיחה 11:31, 9 באוקטובר 2020 (IDT)
replies: text: :::::  המושג "תנא" שייך לחכמים שתרמו חומר טקסטואלי לספרות התנאים. והזוהר הוא לא חלק מספרות התנאים. גם במקורות מסורתיים ושמרנים, כשמזכירים את ספרות התנאים זה - משנה, תוספתא, ברייתות ומדרשי הלכה ותו לא. --ריהטא - שיחה 11:35, 9 באוקטובר 2020 (IDT)
replies: text: ::::::עכשיו הבנתי את דבריך. בקשר להגדרה - קבל ציטוט מתחילת הערך "תנאים": תנאים הם חכמי ישראל שחיו בתקופה שמימות אנשי כנסת הגדולה והזוגות ועד לחתימת המשנה.... רבים מהתנאים היו שותפים ביצירת המשנה... המילה תנא פירושה שנה, למד, כלומר למסור את התורה שבעל פה." חכמי הזוהר מתאימים להגדרה הזו, לא? חלקים ניכרים מספר הזוהר הם מדרשי הלכה, והוא נחשב חלק מהתורה שבעל פה (כמובן שרק לפי המסורת הדתית). עמד - שיחה 11:45, 9 באוקטובר 2020 (IDT)
replies: text: :::::::: אתה שוב טועה ומטעה. 1. הזוהר אינו חלק מהתורה שבעל פה לפי הגדרתה המצומצמת. בהגדרה הרחבה הוא חלק מהתושב"ע כמו שספרי החזון איש הם חלק מהתושב"ע. 2. חכמים בתקופת בית שני עד המשנה - זו הגדרה יפה. אבל שוב רק מי שתרם לספרות התנאים. גם פילון היה חכם יהודי לא קטן אבל תנא הוא לא. --ריהטא - שיחה 14:29, 9 באוקטובר 2020 (IDT)

text: ברור שמכיוון שלדעה המחקרית אין מדובר בתנאים, יש לנסח "(זוהר)", לאור קווי ההנחיה של ויקיפדיה כאנציקלופדיה ניטרלית שאינה מביעה עמדה. כינויו כתנא פירושה הבעת עמדה, ועוד עמדה המנוגדת לעולה מן המחקר. הלל • שיחה • כ"א בתשרי ה'תשפ"א • 13:10, 9 באוקטובר 2020 (IDT)
replies: text: :גם אני מסכים עם Nahum. על פי אותם נימוקים הסרתי אותו מ:קטגוריה:תנאים ומתבנית:תנאים. דוד שי - שיחה 13:15, 9 באוקטובר 2020 (IDT)
replies: text: ::אציין כי המחקר בנושא קדמות הזוהר לא החל על ידי "משכילים", גוים או אפיקורסים, כי אם על ידי אחדים מחכמי ישראל וגדוליו. כך שבהחלט ניתן לומר כי המסורת על קדמות הזוהר שנויה במחלוקת גם במסגרת המסורת היהודית עצמה.--Nahum - שיחה 13:21, 9 באוקטובר 2020 (IDT)
thread_title:  הכינוי "תנא" בערכים על חכמים המופיעים בספר הזוהר בלבד 

message: בפסקה על ר' עקיבא נכתב  ובכך יצר את הבסיס למשנה שלנו, עד שהתלמוד כתב... אך לא ברור כי הכוונה היא לר' עקיבא ולא לר' אליעזר אולי כדאי להוסיף את שמו ולכתוב כך - ' ובכך יצר ר' עקיבא את הבסיס למשנה שלנו, עד שהתלמוד כתב... 2A01:6500:A044:C84C:83E0:5991:178:6885 23:39, 9 בינואר 2022 (IST)
thread_title:  הבהרה בפסקה על ר' עקיבא 

message: -- משתמש:פשוט [משה] • שו"ת • י"ג באלול ה'תשפ"ב • 19:48, 8 בספטמבר 2022 (IDT)
thread_title:  עריכה נרחבת 

message: לא יכול להיות בערך אנציקלופדי טקסט שמובא ישירות בלי הסבר, למשל ״חסידים הראשונים היו שוהין שעה אחת ומתפללין שעה ושוהין שעה אחת לאחר תפילתן. אימתי עוסקין בתורה? אימתי עוסקין במלאכתן? אמר רבי יצחק בי רבי אלעזר: על ידי שהיו חסידים הייתה ברכה ניתנת בתורתן וברכה נתנה במלאכתן.״ טקסט כזה צריך לבוא מנוסח באופן ברור ורצוי שגם תהיה סיבה להכניס אותו, מה שאין כרגע. 2A03:C5C0:107C:AFE3:4DD3:FC19:72DD:678B 22:02, 6 באוקטובר 2022 (IDT)
thread_title:  טקסטים לא מבוארים מהמשנה 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.meirtv.co.il/site/content_id.asp?id=5197 נמצא כקישור שבור. מומלץ להוסיף https://web.archive.org/web/20200621133224/http://www.meirtv.co.il/site/ לכתובת המקורית.
*http://www.meirtv.co.il/site/content_id.asp?id=5198 נמצא כקישור שבור. מומלץ להוסיף https://web.archive.org/web/20200621133225/http://www.meirtv.co.il/site/ לכתובת המקורית.
*http://www.meirtv.co.il/site/content_id.asp?id=5408 נמצא כקישור שבור. מומלץ להוסיף https://web.archive.org/web/20200621133225/http://www.meirtv.co.il/site/ לכתובת המקורית.
*http://www.meirtv.co.il/site/archive.asp?cat_id=42 נמצא כקישור שבור. מומלץ להוסיף https://web.archive.org/web/20100515184137/http://www.meirtv.co.il/site/archive.asp?cat_id=42 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 22:01, 24 בנובמבר 2022 (IST)
replies: text: בברכה ובתודה, דג ירוק (שיחה) • 09:03, יום שישי בשבת, א' בכסלו ה'תשפ"ג (IST).
thread_title:  נמצאו קישורים חיצוניים שצריכים תיקון (נובמבר 2022)